《雨泊蕲州岸下》
宋代·董嗣杲

连日雨滞留，孤舟坐寂历。
自量迂亦甚，托人寻竹笛。
展转耗音绝，失笑何陷溺。
无计遣羁怀，倾壶倒馀沥。
小醉自不恶，篷窗未收滴。
天阴鹤忽鸣，何时离赤壁。
狂疑明月出，移舟出芦荻。
浩歌苏仙吟，破此夜寥閴。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。